### Beslutningstema

I denne sag skal der besluttes, om Tønder Kommune skal udbyde et areal til salg i offentligt udbud og til hvilken mindstepris.

### Sagsfremstilling

Tønder Kommune har fået en henvendelse, om kommunen vil sælge et areal, matr. 87a Kirsten Lund, [adresse] på 7.255 m². Det ligger Kogen i den sydlige del af [adresse].

Arealet ligger i landzone og er ikke omfattet af en lokalplan eller kommuneplanramme. Plan og Udviklingsafdelingen oplyser, at kommunen ikke har nogen interesse i arealet planlægningsmæssigt, så længe arealet ikke skifter anvendelse. Den interesserede køber ønsker også fremtidigt, at anvende arealet som mark.

Arealet er i dag forpagtet ud. Forpagtningsaftalen kan opsiges senest 1. august til udløb i det pågældende kalenderår.

[adresse] har ledninger hen over grunden og midt på markens østligste skel ligger en samlingsbrønd.

Tønder Forsyning har et anlæg liggende lige syd for arealet og et bassin nord for. Forsyningen oplyser dog, at de ikke har interesse i at købe arealet.

Arealet skal jf. udbudsbekendtgørelsen sælges til markedsprisen. Prisen på jord i [adresse] i omdrift ligger på ca. 140.000 kr. pr. ha, mens større sammenhængende græsarealer i marsken ligger på ca. 120.000 kr. Da matr. 87a Kirsten Lund er et mindre ukurant areal, vurderer afdelingen prisen til at være 100.000 kr. pr. ha. I alt 72.550 kr.

Den interesserede køber kan acceptere prisen på 72.550 kr.

Ifølge udbudsbekendtgørelsen skal arealet sælges i offentligt ubud.

### Økonomi

Et salg vil give en indtægt på 72.550 kr. Købesummen for salg af et landbrugsareal, der ikke er lokalplanlagt er fritaget for betaling af moms.

### Lovgrundlag

Udbudsbekendtgørelsen, Planloven, Den Kommunale Styrelseslov §68, stk. 1 og Kommunalfuldmagtsreglerne.

Direktøren for Teknik/Miljø, Service og Beskæftigelse indstiller, 22. marts 2023, pkt. 28:

at matr. 87a Kirsten Lund, [adresse] udbydes til salg til en mindstepris på 72.550 kr., og

at indstillingen videresendes til Kommunalbestyrelsen.

Beslutning fra Økonomiudvalget, 22. marts 2023, pkt. 28:

Taget af dagsordenen jf. pkt. 1.

Økonomiudvalget besluttede at tage punktet af dagsordenen og oversende det til behandling i Teknik- og Miljøudvalget forud for behandling i Økonomiudvalget.

Beslutning fra Teknik- og Miljøudvalget, 28. marts 2023, pkt. 3:

Indstillingen anbefales.

###

Beslutning fra Økonomiudvalget, 30. marts 2023, pkt. 3:

Indstillingen anbefales.

Bo Friis deltog ikke i mødet.

### Beslutning

Indstillingen godkendt.